《怀永康颜明府》
宋代·韦骧

寒山晴望青重重，我居山西君在东。县疆有守不能往，迟想休谊如饥空。

反思六月君假道，夜对樽酒乘清风。高谈落落破畦畛，不许俗语咻其中。

撇然倾盖信若旧，诚通气洽知所同。别来慰释尚可赖，时获佳句开惛蒙。

所嗟室迩人甚远，安得邂逅还相逢。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。